
ROMÂNIA

JUDEȚUL TIMIȘ

CONSILIUL LOCAL AL MUNICIPIULUI TIMIȘOARA

ADMINISTRAȚIA PENTRU SĂNĂTATE ȘI EDUCAȚIE A MUNICIPIULUI TIMIȘOARA

DIRECTIA DE INVESTIȚII ȘI MENTENATĂ UNITĂȚI  SANITARE  SI UNITĂȚI  DE INVĂȚĂMÂNT 
Compartiment administrare clădiri, terenuri unități de învățământ și unități sanitare 
Nr. înregistrare: ASEMT2023-2018/07.08.2023

RAPORT DE SPECIALITATE
privind  schimbarea  destinaţiei  imobilului compus din construcții  și teren înscris în CF nr.418786 Timișoara, situat  în  Timişoara str. Victor Babeş nr. 22 din spațiu pentru învățământ în spațiu pentru sănătate pe o durată  de 49 de ani în vederea dării   în administrarea Spitalul Clinic Municipal de Urgenţă Timişoara pentru desfășurarea actului medical al Secției  clinice  de oncologie  medicală si Secției  clinice  de îngrijiri paliative

     Având în vedere Referatul de aprobare cu nr. ASEMT2023-2019/07.08.2023 al Primarului Municipiului Timişoara şi Proiectul de hotărâre privind schimbarea  destinaţiei  imobilului compus din construcții  și teren înscris în CF nr.418786 Timișoara, situat  în  Timişoara str. Victor Babeş nr. 22 din spațiu pentru învățământ în spațiu pentru sănătate pe o durată  de 49 de ani în vederea dării   în administrarea Spitalul Clinic Municipal de Urgenţă Timişoara pentru desfășurarea actului medical al Secției  clinice  de oncologie  medicală si Secției  clinice  de îngrijiri paliative
      Facem următoarele precizări:

      Imobilul din str. Victor Babes nr. 22, înscris în CF nr.418786 Timișoara ,   compus din Corp C1-  cu  D+P+2E, Corp C2  cu  D+P+3E  și teren aferent în suprafață de 1109,00 mp face  parte din domeniul  public al Municipiului Timișoara  și  a făcut parte din  baza materială a Colegiului  Tehnic Ion  I.C. Brătianu  având  destinația de  Cămin  și ateliere pentru desfăsurarea activităților practice specifice.

· În baza HCL nr. 179/02.11.2012 modificată  cu HCL 339/2013 și Avizului Conform  nr. 9308/05.06.2013  al  Ministrului Educaţiei, pentru Corpul  C2   cu  D+P+3E a fost  aprobată schimbarea destinației din spaţiu pentru cazare în  spaţiu pentru sănătate pe o perioadă de 10 ani  și transmiterea acestuia  în administrarea Spitalului Clinic Municipal de Urgenţă Timişoara pentru desfășurarea actului medical al Secției  Clinice  de oncologie  medicală;
· În  baza HCL nr. 365/2019 și  Avizului Conform nr 9101/19.06.2019 al  Ministrului Educaţiei,  pentru Corp C1 cu  D+P+2E și terenul  aferent incintei cu suprafața de 1109,00 mp  a fost aprobată  schimbarea  destinației și  transmiterea  acestuia   în administrarea Spitalului  Clinic Municipal de Urgenţă Timişoara pentru desfășurarea actului medical al Secţiei clinice  de îngrijiri paliative. 
·  Dreptul  de administrare al Spitalul Clinic Municipal de Urgenţă Timişoara asupra celor două  corpuri de clădire și terenului aferent  incintei, înscrise în CF nr. 418786 Timișoara cu  nr. cad. 418786, nr.cad. 418786-C1 și nr. cad. 418786-C2  a expirat la  data de 18.06.2023.
      Spitalul Clinic Municipal de Urgenţă Timişoara prin adresa cu nr. E2348/27.04.2023, înregistrată la Municipiul Timișoara cu nr. MTM2023-4900/02.05.2023, transmisă  și înregistrată la Administrația pentru Sănătate și Educație a Municipiului  Timișoara sub nr.ASEMT2023-1360/07.06.2023, a solicitat prelugirea duratei de administrare  asupra imobilului  din str. Victor Babeş nr. 22 cât  și pentru imobilul din str. Daliei nr.17 unde funcțonează Secția clinică de  Dermatovenerologie, imobil care va face obiectul unui alt proiect de hotărâre de Consiliul  Local.
      Întrucât  atât termenul  de administrare al Spitalului Clinic Municipal de Urgenţă Timişoara  cât  si perioada de schimbare a destinației acordată de Ministerul Educației  pentru imobilul din str. Victor Babes nr. 22  a încetat,  s-a impus   aplicarea  noilor  modificări legislative   auduse la art. 112 alin (6)  și  alin (6^2)  din Legea educației  nr.1/2011 modificată și completată,”(6) Schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat se poate face pentru orice tip de activitate, în primii 3 ani calendaristici de la întreruperea activităţii educaţionale, de către autorităţile administraţiei publice locale numai cu avizul conform al ministrului educaţiei. Procedura elaborării avizului conform şi condiţiile necesare acordării acestuia se aprobă prin ordin al ministrului educaţiei.
(6^2)Schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat se poate face după primii 3 ani calendaristici de la întreruperea activităţii educaţionale, de către autorităţile administraţiei publice locale, fără avizul conform al ministrului educaţiei”.

      În  cazul de față pentru schimbarea destinației  imobilului  din str. Victor Babes nr. 22  sunt  aplicabilele prevederile  art. 112 alin(6^2), întrucât Colegiul  Tehnic Ion  I.C. Brătianu și-a întrerupt activităţile educaţionale în acest imobil de peste trei ani. 

        Comisia de analiză a spaţiilor temporar disponibile situate în imobilele instituţiilor şcolare şi medicale aflate în proprietatea Municipiului Timişoara, constituită în baza HCL nr. 171/11.05.2021 a analizat solicitarea  Spitalului Clinic Municipal de Urgenţă Timişoara  în  ședința din  data  de 06.07.2023  și conform extrasului  din  Procesul verbal   a hotărât, ” schimbarea destinației imobilului  compus  din construcții și teren, situat în str. Victor Babes nr. 22,  în spațiu pentru sănătate  pe o perioadă de  49 de ani  în vederea transmiterii  în administrarea Spitalul Clinic Municipal de Urgenţă Timişoara, pentru desfășurarea activității Secției  Clinice de Oncologie Medicală și Îngrijiri Paliative. Administrația pentru  Sănătate și Educație a Municipiului Timișoara  va promova  proiectul  de hotărâre de consiliul local  privind schimbarea destinației imobilului”.
     Întrucât imobilul la momentul  actual  este în domeniul public al Municipiului Timișoara,  proiectul de  hotărâre pentru darea  acestuia  în administrarea  Spitalul Clinic Municipal Urgenţă Timişoara se va  promova de  către Direcția Patrimoniu  după adoptarea hotărâri  de  schimbare a destinației.
      Subliniem  faptul că Spitalul Clinic Municipal de Urgență este o instituție publică din subordinea Consiliului Local iar la momentul actual spațiile de care dispune  sunt insuficiente  pentru desfășurarea  actului medical, trei secții clinice  funcționând  în imobile retrocedate.
      Prezentul raport  a fost fundamentat cu următoarele prevederi legale:

      
 -  Legea nr.1/2011 a educaţiei naţionale, art.112  alin  (6^2)
 - Hotărârea de Consiliul  Local nr. 236/20.05.2022 prin care a fost aprobată Procedura  pentru schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat  după primii 3 ani calendaristici de la întreruperea activităţii educaţionale de către autoritatea administraţiei publice locale, fără avizul conform al ministrului educaţiei.

      
 - Ordonanţa de Urgenţă a Guvernului nr. 57/2019 privind codul administrativ cu modificările și completările ulterioare ,129, alin. (2), lit. c) și alin 7 lit c). 
        Având în vedere cele  expuse mai sus  apreciem că proiectul de hotărâre privind   schimbarea  destinaţiei  imobilului compus din construcții  și teren înscris în CF nr.418786 Timișoara, situat  în  Timişoara str. Victor Babeş nr. 22 din spațiu pentru învățământ în spațiu pentru sănătate pe o durată  de 49 de ani în vederea dării  în administrarea Spitalul Clinic Municipal de Urgenţă Timişoara pentru desfășurarea actului medical al Secției  clinice  de oncologie  medicală si Secției  clinice  de îngrijiri paliative, îndeplineşte condiţiile pentru a fi supus dezbaterii și aprobării în plenul Consiliului Local al Municipiului Timişoara.

